recursal/SuperWikiNEXT-32B huggingface dataset:
**אקסל הני** (בנורווגית: **Aksel Hennie**; נולד ב-29 באוקטובר 1975) הוא שחקן קולנוע, במאי ותסריטאי נורווגי. על עבודתו בקולנוע הוא זכה במספר פרסי "אמנדה" של הקולנוע בנורווגי.

ביוגרפיה
--------

אקסל הני נולד בשנת 1975 בפרבר של אוסלו. בצעירותו הוא עסק בגרפיטי ועל כך אף נעצר.

לאחר ארבעה ניסיונות הוא בסופו של דבר התקבל ללימודים באקדמיה לאומית למשחק. הוא סיים את הלימודים בשנת 2001 והחל לשחק בתיאטרון.

קריירה
------

בשנת 2003 הני שיחק לראשונה בסרט "*Buddy*" שביים מורטן טילדום.

על השתתפותו בסרט Jonny Vang הוא זכה בפרס בפסטיבל לקולנוע בבריסל. בשנת 2005 זכה לראשונה ב"פרס אמנדה". בשנת 2005 על בימוי של הסרט "Uno" הוא זכה בפרס אמנדה נוסף. סרט זה דכה בפרסים נוספים בפסטיבלים לקולנוע בקייב ובסן חוזה.

בשנת 2008 אקסל הני שיחק בסרט "מקס מאנוס" בו שיחק תפקיד ראשי של גיבור מלחמות נורווגיה. 

בשנת 2011 הוא שיחק בסרט המותחן והפעולה "ציידי הראשים" בבימויו של מורטן טילדום, שזכה במספר פרסים לרבות פרס אמנדה. בשנת 2014 הני שיחק בסרט הפעולה האמריקאי "הרקולס" שביים ברט ראטנר ובכיכובו של דוויין ג'ונסון.

בשנת 2015 גילם את ד"ר אלכס ווגל בסרט ההוליוודי "האיש שנולד מחדש" שביים אלחנדרו גונסלס איניאריטו והיה מועמד ל-12 פרסי אוסקר וזכה בשלושה. שיחק באותה שנה בסרט הפעולה האמריקאי "*Last Knights*" לצדם של מורגן פרימן וקלייב אוון. 

בשנת 2020 שיחק אקסל בסדרת הטלוויזיה השוודית "חומה לבנה". באותה שנה השתתף במותחן הפעולה האמריקאי "התנגשות בלתי נמנעת" בכיכובו של ז'אן רנו.

בשנת 2021 כיכבה לצד נומי ראפאס בקומדיית האימה "הטיול" של הבמאי טומי וירקולה.

קישורים חיצוניים
----------------

ויקישיתוף מדיה וקבצים בנושא **אקסל הני** בוויקישיתוף
* אקסל הני, ברשת החברתית אינסטגרם
* אקסל הני, במסד הנתונים הקולנועיים IMDb (באנגלית)
* אקסל הני, באתר "אידיבי", מאגר הידע העברי לקולנוע ישראלי ועולמי
* אקסל הני, באתר AllMovie (באנגלית)
* אקסל הני, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007317978305171
* BIBSYS: 99018367
* BNE: XX5061210
* BnF: cb16206967j (data)
* GND: 1062078071
* ISNI: 0000 0001 2033 5033
* LCCN: no2011098647
* NKC: xx0164775
* NLK: KAC2020N4217
* NTA: 352057831
* SUDOC: 258598549
* VIAF: 121856556
* WorldCat: lccn-no2011098647

 |
**פִילִיס גְלזר** (נולדה ב-1953) היא עיתונאית אוכל ומחברת ספרי בישול.

ביוגרפיה
--------

גלזר נולדה בברוקלין, ניו יורק, ולה שלוש אחיות מבוגרות ממנה. למדה בבית הספר ישיבה דפלטבוש, ואחר כך למדה משחק באוניברסיטת ברנדייס.

בשנת 1977 עלתה לישראל. 

עבדה תחילה כשחקנית ועוזרת במאי בתיאטרון הקאמרי. בהמשך עבדה בירחון "את", שם יצרה כתבות אוכל, עם דגש על בישול מהיר וצמחונות. בהמשך כתבה גם ב"חדשות", "ידיעות אחרונות", מגזין "מנטה", ב"ג'רוזלם פוסט", ב־ynet וב"וואלה!". כתבה גם ב־Bon Appétit Magazine ,Associated Press, ולוס אנג'לס טיימס. 

ספרה הראשון, "חגיגה צמחונית", הוא ספר הבישול הצמחוני הראשון בישראל. הספר הפך לקלאסיקה של המטבח הצמחוני ולרב-מכר. בהמשך חיברה ספרי בישול נוספים: "המטבח של פיליס" (הוצאת כתר), "פשוט בריא" (הוצאת מודן), "בישול בריא בקלי קלות" (קוראים), "אפיה בריאה בקלי קלות" (קוראים), ו"ללא גלוטן ללא סוכר" (קוראים), ספר בישול תנ״כי שיצא לאור בגרמניה ובאיטליה, וספר בישול לחגים "Essential Book of Jewish Festival Cooking" שיצא לאור באנגלית בהוצאת הרפר קולינס.

פתחה בית ספר לבישול בחסות חברת תלמה, שבו לימדו ישראל אהרוני, ארז קומרובסקי ואיתמר דוידוב.

הפיקה, ביחד עם מלונות דן, פרויקט קולינרי ישראלי-ירדני ברבת עמון, האירוע הישראלי הראשון בירדן. מאז הופיעה בתוכניות טלוויזיה בערוץ 2, ולמשך שנתיים השתתפה בתוכנית הבוקר עם אברי גלעד. השתתפה גם בתוכניות רדיו רבות.

גלזר מרצה ומעבירה סדנאות לחברות, לקהל העסקי והפרטי. היא מעבירה סדנאות בישול ב"סטודיו לבישול" בתל אביב, וסדנאות בישול פרטיות בביתה.

חיים אישיים
-----------

בגיל 28 נישאה ליוני פרס, בנו של שמעון פרס, ולאחר שנה התגרשו. בשנת 1989 התחתנה עם רן אורון, שהגיע אף הוא מתחום האוכל, ונולדו להם שתי בנות. בשנת 1995 התגרשו. ב-1997 פגשה את ניסן בלבן, ולאחר 22 שנים של זוגיות, התחתנו. כשבעה חודשים לאחר מכן בלבן חלה ונפטר בדצמבר 2018.

בסוף 2006 אובחנה כחולה בסרטן השד.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **פיליס גלזר** |
| ויקישיתוף תמונות ומדיה בוויקישיתוף: **פיליס גלזר** |

* פיליס גלזר, ברשת החברתית פייסבוק
* פיליס גלזר, ברשת החברתית אינסטגרם
* פיליס גלזר, דף שער בספרייה הלאומית
* המטבח של פיליס
* פיליס גלזר - אוכל טוב, באתר mako
* רשימת הפרסומים של פיליס גלזר, בקטלוג הספרייה הלאומית
* הספרים של פיליס גלזר, באתר "סימניה"

הערות שוליים
------------

1. 1 2 3 4 5  סמדר שיר, אצל פיליס במטבח, מעריב, 3 בנובמבר 1980
2. ↑  דוגמאות:  

	* פיליס גלזר, פונץ' חורפי, חדשות, 23 בנובמבר 1987
	* פיליס גלזר, שסק, חדשות, 28 במאי 1990
3. ↑  גילה מצא, המטבח של פיליס, מעריב, 16 באוגוסט 1987
4. ↑  מודעה, המטבח של פיליס, חדשות, 23 באוקטובר 1989
5. ↑  דינה חלוץ, אהבה בימי קינואה: בגיל 65, פיליס גלזר התחתנה בפעם השלישית, באתר Xnet‏, 12 באוגוסט 2018
6. ↑  משה דיין, ניסן בלבן, חבר ועמית מוערך הלך לעולמו, פייסבוק, 16 בדצמבר 2018
7. ↑  אריאלה איילון, איך תקף הסרטן דווקא את כוהנת הבריאות פיליס גלזר, באתר ynet, 8 בפברואר 2007

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300789705171

 |
נשים נאבקות בבוץ באירוע "Mud Fest 2008"
**היאבקות בוץ** היא היאבקות אשר מתרחשת בבוץ. בדרך כלל, היאבקות הבוץ היא סוג של ספורט ארוטי, והיא מתרחשת בין שתי נשים בעלות לבוש מינימלי ורגליים יחפות. היאבקות הבוץ היא תחלופה להיאבקות אמיתית, שנועדה להיות מעין מחזה משעשע לצופה, ובדרך כלל מי שנחלש ראשון בהיאבקות, מפסיד.

היסטוריה
--------

הארגון הראשון אשר עסק בהיאבקות בוץ, הוקם באקרון, אוהיו בשנות ה-30 של המאה ה-20 על ידי מייקל ויטרוק וטיילר קרול. משחק הנשים הראשון התרחש שם ב-7 בינואר 1938, ותועד בספר LIFE שיצא באותה שנה.

אנשים רבים טוענים שממציא היאבקות הבוץ היה פול בוש, מכוון שהוא רצה להוציא את הרעיון ולגרום לגאס זוננברג להרנם סינג להיאבק בבוץ בסיאטל, וושינגטון. הפופולריות שלו ענף הספורט בארצות הברית גדלה בשנות ה-80 של המאה ה-20, ולאחר מכן אף הגיעה למקומות אחרים בעולם.

היאבקות הבוץ זכתה לפופולריות בצרפת בתוכנית משחקי הטלוויזיה "Fort Boyard", בתוכנית ספרדית משנות ה-90 "*El gran juego de la oca", בסרט* שים פס על הפס ובעוד מקומות רבים.

בהמשך היו רבים שהחליטו להחליף את הבוץ בג'לטין, בתפוחי אדמה מרוסקים ובעוד חומרים שונים.

קישורים חיצוניים
----------------

ויקישיתוף מדיה וקבצים בנושא **היאבקות בוץ** בוויקישיתוף

הערות שוליים
------------

1. ↑  Time Inc, **LIFE**, Time Inc, 1938-01-24. (באנגלית)
2. ↑  Mud wrestling, Academic Dictionaries and Encyclopedias (באנגלית)
**פיליס פרנסיס** (באנגלית: **Phyllis Francis**; נולדה ב-4 במאי 1992) היא אתלטית אמריקאית, היא אלופת העולם (לונדון 2017) בריצת 400 מטר, האלופה האולימפית (ריו דה ז'ניירו 2016) ופעמיים אלופת העולם (לונדון 2017, דוחה 2019) בריצת שליחות 4x400 מטר.

ביוגרפיה
--------

פרנסיס גדלה בקווינס שבניו יורק. בתקופת לימודיה בתיכון זכתה באליפות ארצות הברית לתיכונים באולם בריצת 800 מטר בתוצאה של 2:07.54 דקות.

ב-2010 החלה ללמוד ולהתאמן באוניברסיטת אורגון. ב-2011 סיימה שלישית באליפות האתלטיקה הפאן-אמריקאית לנוער בריצת 400 מטר בתוצאה של 53.81 שניות וזכתה עם נבחרת ארצות הברית במקום הראשון בריצת שליחות 4x400 מטר בתוצאה של 3:34.71 דקות. באליפות ה-NCAA ב-2012 סיימה במקום החמישי בריצת 400 מטר וזכתה עם נבחרת השליחות של האוניברסיטה במקום הראשון. ב-2013 סיימה שלישית באליפות ה-NCAA בריצת 400 מטר בתוצאה של 50.86 שניות. ב-2014 זכתה באליפות ה-NCAA באולם בריצת 400 מטר בתוצאה של 50.46 שניות וסיימה שנייה באליפות ה-NCAA באצטדיון בתוצאה של 50.59 שניות.

ב-2015 זכתה עם נבחרת ארצות הברית במדליית זהב בריצת שליחות 4x400 מטר באליפות התאחדות האתלטיקה הבינלאומית במרוצי שליחים. באליפות העולם שהתקיימה בבייג'ינג סיימה שביעית בריצת 400 מטר בתוצאה של 50.51 שניות. עם נבחרת ארצות הברית הייתה שותפה לזכייה במדליית הכסף לאחר שרצה בשלב המוקדמות.

במבחנים האמריקאים לקראת אולימפיאדת ריו דה ז'ניירו סיימה שנייה בריצת 400 מטר בשיא אישי של 49.94 שניות, לאחר המנצחת אליסון פליקס (49.68 שניות).

במשחקים האולימפיים סיימה שישית בתוצאה של 50.41 שניות בריצת 400 מטר. בריצת שליחות 4x400 מטר זכתה במדליית זהב (יחד עם קורטני אוקולו, נטשה הייסטינגס ואליסון פליקס) בתוצאה של 3:19.06 דקות.

באליפות העולם באתלטיקה 2017 זכתה בשתי מדליות זהב, בריצת 400 מטר בשיא אישי של 49.92 שניות ובריצת שליחות 4x400 מטר בתוצאה של 3:19.02 דקות. באליפות העולם באתלטיקה 2019 סיימה חמישית בשיא אישי של 49.61 שניות וזכתה במדליית זהב עם נבחרת השליחות 4X400 מטר בתוצאה של 3:18.92 שניות.

קישורים חיצוניים
----------------

ויקישיתוף מדיה וקבצים בנושא **פיליס פרנסיס** בוויקישיתוף

* פיליס פרנסיס, באתר olympedia.org
* פיליס פרנסיס, באתר התאחדות האתלטיקה הבין-לאומית
* פיליס פרנסיס, באתר ליגת היהלום
* פיליס פרנסיס, באתר Track and Field (נשים)
* פיליס פרנסיס באתר אוניברסיטת אורגון
* פיליס פרנסיס באתר tfrrs.org

| אלופות עולם באתלטיקה – ריצת 400 מטר (נשים) |
| --- |
| 

|  |  |
| --- | --- |
| 1983: ירמילה קרטוכווילובה צ'כוסלובקיהצ'כוסלובקיה • 1987: אולגה בריזגינה ברית המועצותברית המועצות • 1991: מארי-ז'וזה פרק צרפתצרפת • 1993: ג'רל מיילס קלארק ארצות הבריתארצות הברית • 1995: מארי-ז'וזה פרק צרפתצרפת • 1997: קתי פרימן אוסטרליהאוסטרליה • 1999: קתי פרימן אוסטרליהאוסטרליה • 2001: אמי מבקה תיאם סנגלסנגל • 2003: אנה גווארה מקסיקומקסיקו • 2005: טוניק ויליאמס-דרלינג בהאמהבהאמה • 2007: כריסטין אוהורוגו בריטניהבריטניה • 2009: סניה ריצ'רדס ארצות הבריתארצות הברית • 2011: אמנטל מונטשו בוטסואנהבוטסואנה • 2013: כריסטין אוהורוגו בריטניהבריטניה • 2015: אליסון פליקס ארצות הבריתארצות הברית • 2017: פיליס פרנסיס ארצות הבריתארצות הברית • 2019: סאלווה עיד נאסר בחרייןבחריין • 2022: שוני מילר-אואיבו בהאמהבהאמה |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 244001

 |
**עבד א-סלאם בילאל עומראני** (בצרפתית: **Billel Omrani**, בערבית: **عبد السلام بلال عمراني**, בתעתיק מדויק: **עבד אלסלאם בלאל עמראני**; נולד ב-2 ביוני 1993 בפורבק שבצרפת) הוא כדורגלן צרפתי-אלג'יראי המשחק בעמדת החלוץ בנבחרת אלג'יריה.

קריירת מועדונים
---------------

עומראני גדל במחלקת הנוער של אולימפיק מרסיי. בשנת 2011 החל לשחק בקבוצה הבוגרת של המועדון, במדיה ערך שש הופעות ליגה והבקיע שער אחד במסגרת ליגת העל הצרפתית. בין השנים 2013–2014 הושאל לארל מליגת המשנה הצרפתית, במדיה ערך 13 הופעות ליגה.

בהמשך שיחק בקבוצות צ'.פ.ר. קלוז', מועדון כדורגל סטיאווה בוקרשט ופטרולול פלוישט מליגת העל הרומנית.

קריירה בינלאומית
----------------

ב-12 ביוני 2022 ערך עומראני את הופעת הבכורה שלו בנבחרת אלג'יריה, בניצחון 2-1 על נבחרת איראן במשחק ידידות.

קישורים חיצוניים
----------------

ויקישיתוף מדיה וקבצים בנושא **בילאל עומראני** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"בילאל עומראני"**.
תוף קונגה
**תופי קונגה** או **קונגוס** הם תופי ידיים גדולים פתוחים בתחתיתם בקוטר של בין 25 ל-35 סנטימטר וגובה של בערך מטר. גוף התוף עשוי עץ או פיברגלס, עליו מתוח עור עגל מעובד, או לעיתים פלסטיק דמוי עור.

מקור הקונגאס כנראה בתופים אפריקאיים, והם נפוצים במוזיקה לטינית. כיום, הם זוכים לפופולריות רבה ומשמשים בתפקידים מגוונים גם בז'אנרים מוזיקליים שונים כג'אז, רוק ופופ.

בקובה מכונים הקונגאס "טומבדורס" והם מופיעים בשני גדלים, "**macho**" (זכר) ו-"**hembra**" (נקבה). כאשר משתמשים ביותר מזוג תופים משתמשים בדרך כלל ב"מאצ'ו" אחד ומספר "המברס" המכוונות לגבהים שונים.

חמש דרכי הפקת צליל עומדות בבסיס התיפוף בקונגאס:

* **צליל פתוח**: מכה בארבע אצבעות קרוב למסגרת התוף, המפיקה צליל חד ומהדהד בעל גובה מוגדר.
* **צליל מעומעם**: כמו הצליל הפתוח, מופק במכה בארבע אצבעות, אך ללא הרמה של היד מן העור. מגע היד עם העור מעמעם את הצליל.
* **צליל בס**: מכה עם כף היד כולה על העור, המפיקה צליל נמוך ואטום.
* **סלאפ** (Slap, "סטירה"): המכה הקשה ביותר, המפיקה צליל חד וגבוה.
* **טאצ'** (touch, "נגיעה"): כמשתמע מן השם, צליל המופק מנגיעה בעור באצבעות או שורש כף היד.

אנקדוטות
--------

בקובה, נגני הקונגה (שמנגנים מקצב הקרוי רומבה, ולכן קרויים "רומברוס") מסתובבים לבושי כובע קסקט לבן הקרוי בפיהם "בולשביקה" (על שם הבולשביקים).
רומברוס לרוב מנגנים רומבה על שלושה תופי קונגאס שונים, כאשר לכל תוף תפקיד שונה (קצב בסיס, אלתור, ואלתור על האלתור). האלתורים הם מורכבים ומרשימים, ולכן חובשי "בולשביקה" זוכים לכבוד רב, במיוחד לאור יכולתם להרשים תיירים כך שאלו יקנו משקאות לסביבתם הקרובה.

  

תופי הקונגה לוקחים גם חלק חשוב בתרבות הקפוארה, הם אלו האחראים על שמירת הקצב במעגלי קפוארה ומהירות המשחק.

בעבר, המתופפים היו מנגנים את המקצב **קוואלריה** (cavalaria) כסימן מוסכם כשהקפוארה היתה נחשבת כפשע, כאשר המתופפים והנגנים היו רואים שוטר, הם היו מזהירים את הקהל לברוח בכך שהיו מנגנים מקצב זה.
פירוש המקצב הוא "פרשים", וכונה כך כיוון שהשוטרים באותה התקופה היו רכובים על סוסים (פרשים)

ראו גם
------

* תופי בונגו

קישורים חיצוניים
----------------

ויקישיתוף מדיה וקבצים בנושא **תופי קונגה** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 4224188-1
* LNB: 000258500
* MusicBrainz: f3bd3292-1a33-4259-974d-b7375158d95d

 |
**רודולף דילס** (בגרמנית: **Rudolf Diels**;‏ 16 בדצמבר 1900 – 18 בנובמבר 1957) היה המפקד הראשון של הגסטפו, בן חסותו של הרמן גרינג.

קורות חיים
----------

דילס היה בן של חקלאי. הוא שירת בצבא במלחמת העולם הראשונה ולמד משפטים באוניברסיטת מרבורג. צלקת סיף ארוכה עיטרה את לחיו הימנית, אות לקרבות הדו-קרב שניהל באוניברסיטה בהיותו סטודנט כהוכחה לגבריותו.

ב-1930 הצטרף למשרד הפנים של ממשלת פרוסיה וב-1932 הצטרף כיועץ למשטרת פרוסיה בתפקיד מעקב אחרי קיצונים ימנים וקומוניסטים.

כבר בשלב מוקדם חבר אל גרינג. כאשר עלה היטלר לשלטון, התמנה גרינג לראש ממשלת פרוסיה. ב-אפריל 1933 הוא מינה את דילס כמפקד אגף A1 של משטרת פרוסיה שעד מהרה נקראה Geheime Staatspolizei (משטרת המדינה החשאית) או בקיצור - גסטפו. בדרגת אוברפיהרר.

לאחר שריפת הרייכסטאג חקר את מרינוס ואן דר לובה והביא להרשעתו. הוא הרבה לבלות עם מרתה דוד, בתו של שגריר ארצות הברית שתיארה אותו כאדם מקסים ונעים הליכות.

דילס נקלע למאבק בין היינריך הימלר להרמן גרינג בנוגע לשליטה על הגסטפו. הימלר סבר שדילס רך מדי ואינו מתאים לתפקידו. דילס נמלט לצ'כוסלובקיה ובתיווכו של גרינג חזר באוקטובר 1933 לברלין והועלה לדרגת אובר-שטורמבאנפיהרר.

המאבק בין הימלר וגרינג הסתיים ב-20 באפריל 1934 לאחר שגרינג נכנע והסכים להעביר להימלר את השליטה על הגסטפו. הימלר מינה את ריינהרד היידריך ב-22 באפריל 1934 לראש הגסטפו. דילס מונה ל"נציג אזורי" בקלן.

לפני ליל הסכינים הארוכות הוזהר על ידי גרינג וברח לשווייץ עד יעבור זעם.

לאחר קשר ה-20 ביולי נאסר אך שרד.

### לאחר המלחמה

דילס זומן מטעם התביעה במשפטי נירנברג אבל נתן גם עדות למען פטרונו גרינג. הוא שירת בממשלת סקסוניה התחתונה ולאחר מכן במשרד הפנים של ממשלת מערב גרמניה עד לפרישתו בשנת 1953. ב-18 בנובמבר 1957 בעת מסע ציד כאשר לקח רובה מרכבו, נפלט ממנו כדור והרג אותו.

לקריאה נוספת
------------

* **אריק לארסון**: **בגן חיות הטרף**, הוצאת בבל וידיעות ספרים, 2015.

קישורים חיצוניים
----------------

ויקישיתוף מדיה וקבצים בנושא **רודולף דילס** בוויקישיתוף
* הגסטפו, באתר הספרייה של מט"ח
* הגסטפו בגרמניה, באתר News1

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007322246705171
* GND: 118525328
* ISNI: 0000 0000 3197 8571
* LCCN: n88179217
* NLP: a0000003598253
* NTA: 111737362
* SNAC: w6kn5n63
* SUDOC: 146489268
* VIAF: 69721112
* WorldCat: lccn-n88179217

 |
**ניקו אנטוניץ'** (בגרמנית: **Nico Antonitsch**; נולד ב-30 בספטמבר 1991 בווינה שבאוסטריה) הוא כדורגלן אוסטרי המשחק בעמדת הבלם בקבוצת הפועל פתח תקווה מליגת העל.

קריירת מועדונים
---------------

אנטוניץ' גדל במחלקות הנוער של ASV הוהנאו, SV גרסטן ו-AKA לינץ. קבוצתו המקצוענית הראשונה הייתה אוניון סנקט פלוריאן מהליגה האוסטרית השלישית, במדיה ערך 57 הופעות ליגה והבקיע חמישה שערים.

בחודש יולי 2012 חתם בקפפנברג מהליגה האוסטרית השנייה. הוא ערך שש הופעות ליגה במדי המועדון.

בחודש יולי 2013 חתם בהורן, גם היא מהליגה האוסטרית השנייה. הוא שיחק במועדון במשך שתי עונות, בהן ערך 65 הופעות ליגה והבקיע חמישה שערים.

ב-26 ביוני 2015 חתם אנטוניץ' על חוזה לשנה אחת בריד מהבונדסליגה האוסטרית. הוא ערך 19 הופעות ליגה במדי המועדון, בהן הבקיע שער אחד.

בחודש יולי 2017 חתם בג'וניורס פאשינג מהליגהה האוסטרית השלישית, במדיה ערך שבע הופעות ליגה.

ב-31 באוגוסט 2017 חתם אנטוניץ' בפ.ס.וו. צוויקאו הליגה הגרמנית השלישית. הוא שיחק במועדון במשך שתי עונות, בהן ערך 62 הופעות ליגה והבקיע ששה שערים.

ב-29 באוגוסט 2019 חתם אנטוניץ' על חוזה לשנתיים באינגולשטאדט 04 מהליגה הגרמנית השלישית. בתום עונת 2020/2021 העפיל עם המועדון לבונדסליגה השנייה, אולם בתום עונה אחת נשר עם המועדון בחזרה לליגה הגרמנית השלישית.

ב-5 בינואר 2023 חתם על חוזה לשנה וחצי באלברסברג מהליגה הגרמנית השלישית. בתום עונת 2022/2023 העפיל עם המועדון לבונדסליגה השנייה.בינואר 2024 חתם בהפועל פתח תקווה.

קישורים חיצוניים
----------------

ויקישיתוף מדיה וקבצים בנושא **ניקו אנטוניץ'** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Antonitsch von Horn nach Ried באתר derstandard, ‏ 26 ביוני 2015 (בגרמנית)
2. ↑  SV Ried verpflichtet Nico Antonitsch באתר meinbezirk, ‏ 29 ביוני 2015 (בגרמנית)
3. ↑  ANTONITSCH HATTE ANGEBOTE AUS DEM AUSLAND, ENTSCHIED SICH ABER FÜR ZWICKAU באתר tag24, ‏ 6 בספטמבר 2017 (בגרמנית)
4. ↑  Nico Antonitsch verteidigt künftig auf der Schanz באתר הרשמי של אינגולשטאדט 04, 29 באוגוסט 2019 (בגרמנית)
5. ↑  Verteidiger Nico Antonitsch wechselt nach Elversberg באתר הרשמי של אלברסברג, 5 בינואר 2023 (בגרמנית)
מנהיר
**מנהיר** (בצרפתית: **Menhir**) הוא מגלית (אבן גדולה) גדול וניצב ממקור אירופאי פרהיסטורי. צורתו מלבנית לרוב, כשקצהו העליון מחודד בצורה גסה. למנהיר צורה פאלית, ולכן חוקרים רבים מתייחסים אליו כמייצג את דמות הזכר.

היסטוריה
--------

המילה "מנהיר" שימשה לראשונה בידי ארכאולוגים מן המאה ה-19 על בסיס המילה הברטונית העתיקה שפירושה "אבן ארוכה". בברטונית המודרנית (המדוברת במערב צרפת) הביטוי המקובל הוא "פאולבן" (Peulvan).

המנהיר הגדול ביותר כיום נמצא בלוקמריקה (Locmariaquer) בברטוניה, והוא נקרא "המנהיר השבור הגדול" (בצרפתית: "Grand Menhir Brisé"). גובהו היה בעבר 20 מטרים והוא כיום מפורק לארבעה שברים. משקלם הכולל של השברים הוא 330 טון, והמנהיר - כשהיה שלם - היה מהעצמים הכבדים ביותר שהועברו ללא מכונות (אם כי לא בראש הרשימה - ראו למשל כאן). באזורים אחרים, הושחתו המנהירים בשיטתיות על ידי הנוצרים, בגרמניה למשל, שהייתה בעבר שופעת מנהירים, קיים כיום אחד בלבד. ב-קרנאק בברטאן קיים מערך מנהירים של למעלה מ-3,000 פרטים, המסודרים בשורות ב-3 קבוצות.

כיום, אין בידינו ידע אודות ההקשר התרבותי בו נוצרו המנהירים. עד לתקופה האחרונה, הם נחשבו שייכים לתרבות אנשי ביקר, שאכלסו את אירופה באלף השלישי לפני הספירה בשלהי התקופה הנאוליתית ובתחילת תקופת הברונזה. אך מחקרים עדכניים בנוגע לגילם של המנהירים בברטוניה מצביעים על מקור קדום יותר, מלפני כ-6,000 או אף 7,000 שנים.

בקומיקס הצרפתי "אסטריקס", עוסקת אחת הדמויות הראשיות, אובליקס, בסיתות ונשיאת מנהירים.

ראו גם
------

* דולמן

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מנהיר** |

* מגליתים באירופה - אתר מנהירים
* מנהיר, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562999805171
* BNE: XX540562
* BnF: cb11978401p (data)
* GND: 4140069-0
* LCCN: sh85083552
* NKC: ph575223

 |
**אנטולי ניקולייביץ' ברזובוי** (ברוסית: **Анатолий Николаевич Березовой**; 11 באפריל 1942 – 20 בספטמבר 2014) הוא קוסמונאוט סובייטי שטס לחלל כחבר צוות תחנת החלל סאליוט 7.

קורות חיים
----------

אנטולי ברזובוי נולד בכפר אינם שבאדיגיה. לאחר סיום בית הספר הוא עבד מספר שנים כחרט. בשנת 1961 התגייס והחל לימודי טייס בבית הספר של חיל האוויר הסובייטי. לאחר סיום הלימודים, היה טייס ביחידות החיל.

בשנת 1970 הוא התקבל ליחידת הקוסמונאוטים והחל הכנות לטיסה לחלל.

בשנת 1972 שוגר לחלל בפעם הראשונה בחללית סויוז T-5 לצד ולנטין לבדב. במהלך הטיסה שנמשכה 211 ימים הם התחברו לסאליוט 7 וביצעו מספר רב של מחקרים. בין היתר הם ביצעו פעילות חוץ רכבית במהלכה החליפו חלק מהמכשור שהותקן בחלק החיצוני של התחנה. הוא חזר לכדור הארץ בחללית סויוז T-7.

במהלך שנות ה-80 של המאה ה-20 היה ברזובוי חבר צוות משנה של מספר משימות חלל.

בשנת 1992 עזב את השרות. הוא כיהן במספר תפקידים ציבוריים ונפטר בשנת 2014.

פעילות משלחת מס' 1 לתחנת החלל סאליוט 7
--------------------------------------

פעילות המשלחת החלה ב-14 במאי 1982 לאחר עגינת חללית סויוז T-5.

ב-17 במאי שוחרר למסול לוויין תקשורת Iskra-2 שהיה אוחסן בתחנת החלל. הוא פעל כ-7 שבועות.

ב-25 במאי הגיע חללית מטען פרוגרס 13 עם כ-2,300 ק"ג אספקה. צוות המשלחת החל בהעברת ציוד ואספקה לתחנת החלל. 

ב-2 ביוני בעזרת מדחפי חללית מטען בוצע שינוי גובה מסלול של תחנת החלל.

ב-4 ביוני חללית מטען פרוגרס 13 עזבה את תחנת החלל ונשרפה בכניסה לאטמוספירה.

ב-25 ביוני לתחנת החלל הגיע חללית סויוז T-6 (ולדימיר דז'ניבקוב היה מפקד צוות). עם החללית לתחנת החלל הגיע אסטרונאוט צרפתי ראשון ז'אן-לו קרטיין.

ב-2 ביולי חללית "סויוז T-6" עם צוותה עזבו את תחנת החלל וחזרו לכדור הארץ.

ב-12 ביולי הגיע חללית מטען פרוגרס 14 עם כ-2,300 ק"ג אספקה. צוות המשלחת החל בהעברת ציוד ואספקה לתחנת החלל. 

ב-20 ביולי ברזובוי ולבדב ביצעו פעילות חוץ רכבית שנמשכה כ-2.5 שעות. במהלך פעילות זו הותקן ציוד מדעי בחלק החיצוני של תחנת החלל. כמו כן פירקו ציודים שאין בהם צורך.

ב-10 באוגוסט חללית מטען פרוגרס 14 עזבה את תחנת החלל ונשרפה בכניסה לאטמוספירה.

ב-20 באוגוסט לתחנת החלל הגיע חללית סויוז T-7 (לאוניד פופוב היה מפקד צוות). 

ב-27 באוגוסט חללית סויוז T-6 עזבה את תחנת החלל עם צוות שהגיע בחללית "סויוז T-6"

ב-29 באוגוסט חללית "סויוז T-7" הועברה לתא עגינה קידמי.

ב-20 בספטמבר הגיע חללית מטען פרוגרס 15 עם כ-2,300 ק"ג אספקה. צוות המשלחת החל בהעברת ציוד ואספקה לתחנת החלל. עם החללית הגיע לוויין Iskra 3.

ב-4 באוקטובר חללית מטען פרוגרס 15 עזבה את תחנת החלל ונשרפה בכניסה לאטמוספירה.

ב-18 בנובמבר לוויין תקשורת Iskra 3 שוחרר למסלול. הוא פעל ע-4 שבועות

במהלך שהות בתחנת החלל המשלחת ביצע מספר רב של ניסויים בתחומים שונים.

ב-10 בדצמבר צוות השלים את התוכנית, נכנס לחללית "סויוז T-7" וחזר לכדור הארץ באזור המתוכנן בשטח קזחסטן של כיום.

תחנת החלל "סאליוט 7" המשיכה לשות בחלל במשטר לא מאויש.

קישורים חיצוניים
----------------

ויקישיתוף מדיה וקבצים בנושא **אנטולי ברזובוי** בוויקישיתוף
* תקציר נתונים באתר ספייספאקטס
* נתונים מאנציקלפדיית החלל
* ביוגרפיה באתר רוסקוסמוס (ברוסית)
* ביוגרפיה מפורטת (ברוסית)

הערות שוליים
------------

1. ↑  לווייני iskra

| תחנת החלל סאליוט 7 - משלחות |
| --- |
| 

|  |
| --- |
| 1 • 2 • 3 • 4 • 5 • 6 |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1187966134
* LCCN: n88167558
* VIAF: 53246278
* WorldCat: lccn-n88167558

 |
**בריאן גריפין** (באנגלית: **Brian Griffin**) הוא אחת הדמויות הראשיות בסדרת האנימציה "איש משפחה". בריאן הוא כלב המחמד של משפחת גריפין. דמותו של בריאן נוצרה, עוצבה ודובבה על ידי סת' מקפרלן.

בריאן ערך את הופעת הבכורה שלו בסדרה ב-20 בדצמבר 1998 והשתתף גם בספין-אוף "המופע של קליבלנד".

אודות הדמות
-----------

בריאן הוא כלב מואנש עם פרווה לבנה. בעל התנהגות אנושית. למעט מקרים בהם התנהג כמו כלב לצרכים קומיים. במרבית הפעמים, התנהג בריאן בצורה אינטליגנטית וחכמה יותר משאר הדמויות בסדרה. בריאן מביע רבות בסדרה עמדות השייכות לשמאל האמריקאי, והוא חבר ופעיל במפלגה הדמוקרטית. הוא גם כתב מספר רומנים שנחלו כישלון. חברו הטוב ביותר של בריאן היה סטואי גריפין. במהלך הסדרה, בריאן נגמל מעישון סיגריות ומעישון מריחואנה. אך ניכרת אצלו לאורך מספר פרקים נטייה לאלכוהוליזם. על פי הסדרה, לחם במלחמה בעיראק. 

בריאן נהרג בעונה ה-12 בפרק ה-6 "חייו של בריאן" ששודר ב-24 בנובמבר 2013 לאחר שנפגע על ידי מכונית. לאחר מותו של בריאן, הוא הוחלף על ידי ויני, כלב בעל מבטא איטלקי, שהוא הכלב החדש שמשפחת גריפין אימצו כדי להתגבר על מותו של בריאן. בהמשך העונה, בפרק חג המולד, דמותו של בריאן שבה לסדרה, לאחר שסטואי חוזר לעבר בעזרת מכונת הזמן שלו כדי להציל את בריאן.

ביקורת
------

בריאן קיבל ביקורות חיוביות רבות. צופים רבים של הסדרה מחשיבים את בריאן לדמות הטובה ביותר בה וכי החברות בינו לבין סטואי נהדרת.. בנוסף, נאמר גם בביקורת על בריאן כי אם סת' מקפרלן יירצה לעשות פרודיה על ג'יימס בונד, בריאן יהיה בחירה מושלמת לתפקיד. ההפקה קיבלה ביקורות שליליות רבות בעקבות מותו.

הופעות אורח
-----------

בריאן הופיע כדמות אורחת בסדרה "סאות' פארק", בפרק פרודיה על הסדרה "איש משפחה" ובסדרת הספרים המבוססת על סדרה זו. בנוסף, בריאן וסטואי הגישו פרס אמי יחדיו.

קישורים חיצוניים
----------------

ויקישיתוף מדיה וקבצים בנושא **בריאן גריפין** בוויקישיתוף
* בריאן גריפין, במסד הנתונים הקולנועיים IMDb (באנגלית)
* בריאן גריפין, באתר רשת Fox (באנגלית)
* בריאן גריפין, באתר Family Guy Wiki (באנגלית)

הערות שוליים
------------

1. ↑  נועה הרשקוביץ‏, אחד מגיבורי "איש משפחה" נהרג בפרק החדש – גלו מי זה, באתר וואלה!‏, 25 בנובמבר 2013
2. ↑  הפרק השמיני
3. ↑  Top 25 Family Guy Characters, באתר IGN,‏ 18 באוגוסט 2010
4. ↑  Rednecks and Broomsticks/From Bed to Worse/Dog Gone/G-String Circus, באתר The A.V. Club,‏ 14 בדצמבר 2009
5. ↑  What Else Should Family Guy Make Fun Of?‎, באתר IGN,‏ 11 בפברואר 2010

| איש משפחה |
| --- |
| דמויות | פיטר גריפין • לויס גריפין • מג גריפין • כריס גריפין • סטואי גריפין • בריאן גריפין • קליבלנד בראון |  |
| סרטים | סטואי גריפין - הסיפור שלא סופר |
**ציפור לבנה: סיפור פלא** (באנגלית: **White Bird: A Wonder Story**) הוא סרט קולנוע אמריקאי שיצא לאקרנים ב-2024 בבימויו של מארק פורסטר, עם אריאלה גלזר, לאונרדו שוורדט והלן מירן בתפקידים הראשיים.

הצילומים נערכו ברובם בעיירה קוטנה הורה בצ'כיה.

התסריט מבוסס על ספר בשם זה מאת ר"ג' פלאסיו משנת 2019. העלילה מתרחשת בעיקר במלחמת העולם השנייה והיא תוארת בפלשבקים.

השחקן ברייס גייזר משחק באותו תפקיד בו שיחק בסרט "פלא" ב-2017.

תקציר העלילה
------------

ג'וליאן (ברייס גייזר) הוא נער בן 15 שמתחיל לימודים בבית ספר תיכון חדש בניו יורק לאחר שגורש מבית הספר הקודם בגלל התעללות בנער עם פנים מעוותים (עלילת הסרט פלא).

סבתו שרה בלום (הלן מירן) מגיעה מפריז כדי להשיק תערוכת ציורים שלה. היא יודעת מדוע גורש ג'וליאן ומנסה להחדיר את הצורך ברגש חמלה לגבי אנשים השונים ממנו.

היא מספרת לו על חייה כנערה מתבגרת בתקופת השואה בצרפת.

בכיתתה היה ילד צולע בשם ז'וליין (לאונרדו שוורדט) שהיה נעזר בקב לאחר שלקה בפוליו. כל התלמידים (כולל היא) לעגו לו ובראשם וינסנט שאותו שרה העריצה וציירה אותו במחברתה למרות שהיה אנטישמי.

כשנכנסו הגרמנים לכפר הם עצרו את הוריה. אביה (ישי גולן) הצליח להמלט ואימה נשלחה לאושוויץ ונספתה שם. שרה הצליחה להימלט ברגע האחרון וניצלה בעזרת ז'וליין ומשפחתו שהחביאו אותה אצלם במשך כל המלחמה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| ברייס גייזר | ג'וליאן |  |
| הלן מירן | שרה בלום | סבתא |
| אריאלה גלייזר | שרה בלום | ילדה |
| אורלנדו שוורדט | ז'וליין בומייה |  |
| ג'יליאן אנדרסון | ויויאן בומייה |  |
| ג'ו סטון-פיוינג | זאן פול בומייה |  |
| פטסי פראן | מילי פטיג'ין | מורה |
| ישי גולן | מקס בלום |  |
| אוליביה רוס | רוז בלום |  |
| סטיוארט מק'גארי | כומר | מנהל בית הספר |
| ג'ם מתיוס | וינסנט | פשיסט צרפתי |
|

קישורים חיצוניים
----------------

ויקישיתוף מדיה וקבצים בנושא **ציפור לבנה: סיפור פלא** בוויקישיתוף

* "ציפור לבנה: סיפור פלא", במסד הנתונים הקולנועיים IMDb (באנגלית)
* "ציפור לבנה: סיפור פלא", באתר Rotten Tomatoes (באנגלית)
* "ציפור לבנה: סיפור פלא", באתר Metacritic (באנגלית)
* "ציפור לבנה: סיפור פלא", במסד הנתונים הקולנועיים KinoPoisk (ברוסית)
* קדימון ליונה לבנה, באתר יוטיוב
* ביקורת על הסרט, באתר home theater
**ויטוריה פוצ'יני** (באיטלקית: **Vittoria Puccini**;‏ נולדה ב-18 בנובמבר 1981 בפירנצה) היא שחקנית קולנוע איטלקייה.

ביוגרפיה
--------

ויטוריה פוצ'יני נולדה בפירנצה. אביה היה פרופסור למשפטים באוניברסיטה. לאחר סיום בית הספר היא חשבה להיות משפטנית, אך כבר במהלך לימודים בשנת 2000 היא התחילה להצטלם בסרטים.

בשנת 2003 היא כיכבה בסדרת טלוויזיה "אליזה". על השתתפותה בסדרה זו היא זכתה בפרס Telegatti עבור שחקנית טובה ביותר. במהלך צילומי הסרט היא הכירה אלסנדרו פרציוזי, בן זוגה למשך תקופה ארוכה.

בשנת 2008 שיחקה לצד ריקרדו סקאמרצ'ו בדרמת המתח "Colpo d'occhio" של הבמאי סרג'ו רוביני. 

בשנת 2013 פוצ'יני גילמה את התפקיד הראשי במיני-סדרה "אנה קארנינה" ששודר בערוץ RAI1 האיטלקי. 

בשנת 2017 שיחקה בסרטו של פאולו ג'ינובזה, "המקום"; דרמת מתח לצד השחקן מארקו ג'אליני.

בשנת 2019 היא שיחקה בסדרה "כשאני לא הייתי" וגם שיחקה בסדרת הדרמה המשפטית "המשפט". 

בשנת 2020 היא שיחקה בסרט הדרמה "18 מתנות" בבימויו של פרנצ'סקו אמאטו. 

בשנים 2005, 2008 ו-2010 היא זכתה בפרסים בפסטיבל הסרטים של ונציה.

קישורים חיצוניים
----------------

ויקישיתוף מדיה וקבצים בנושא **ויטוריה פוצ'יני** בוויקישיתוף
* 

* אתר האינטרנט הרשמי של ויטוריה פוצ'יני

* ויטוריה פוצ'יני, במסד הנתונים הקולנועיים IMDb (באנגלית)

* ויטוריה פוצ'יני, באתר AllMovie (באנגלית)

* ויטוריה פוצ'יני, באתר Rotten Tomatoes (באנגלית)

* ויטוריה פוצ'יני, במסד הנתונים הקולנועיים KinoPoisk (ברוסית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007349071805171
* GND: 138525692
* ICCU: RAVV329007
* ISNI: 0000 0003 8149 4841
* LCCN: no2009056620
* SUDOC: 15571743X
* VIAF: 261500146
* WorldCat: lccn-no2009056620

 |
***Brasserie du Pêcheur v Germany*** and ***R (Factortame) v SS for Transport (No 3)*** (1996) C-46/93 ו-C-48/93 הוא פסק דין אירופי, הנוגע לאחריות המדינה בגין הפרת דין האיחוד.

הרקע העובדתי
------------

חברת בירה צרפתית תבעה פיצויים מממשלת גרמניה על כך שלא אפשרה לה לייצא בירה לגרמניה בסוף 1981 בשל אי עמידה בחוק טוהר הבירה הגרמני (Biersteuergesetz 1952 9 ו-10). הנציבות האירופית הכירה בכך כהפרה של סעיף 30 של TEEC והגישה הליכי הפרה נגד גרמניה בגין איסור על (1) שיווק מוצרים הנקראים בירה ו-(2) ייבוא בירה עם תוספים. בית הדין האירופי לצדק (ECJ) קבע שהאיסור על שיווק אינו תואם את האמנות בפרשה הנציבות נגד גרמניה (1987) 178/84. Brasserie du Pêcheur תבעה אז 1.8 מיליון DM, שהיווה חלק מההפסד שנגרם.

ה-BGH אמר כי לפי BGB § 839, GG Art. 34 כדי שמדינה תהיה אחראית יש לקבוע כי נהגה באופן מודע או ברשלנות, ורק אם מטרתו הכתובה של החוק הייתה להטיב עם צד שלישי.

מקרה נוסף שנידון אף הוא באותו ההליך, נגע לדייגים ספרדיים אשר תבעו את ממשלת בריטניה בדרישה לפיצוי בגין חוק שילוח מסחרי משנת 1988. ממשלת בריטניה טענה שהחקיקה התקבלה בתום לב, ואין בכוונתה להפר את הוראת האמנה, ולכן אין להטיל אחריות.

בחוות דעתו ציין התובע הכללי טזאורו כי עד 1995 נתקבלו רק 8 תביעות פיצויים.

פסק הדין
--------

### Court of Justice

בית המשפט לצדק קבע כי אין זה רלוונטי שהפרלמנט העביר את החוק, והמדינה עודנה אחראית. גם פסיקה מוקדמת של ה-ECJ י לא הייתה תנאי מוקדם לאחריות. לצורך פיצויים, די בכך שהחוק (1) היה צריך לכוון להקנות זכויות ליחידים (2) התקיים קשר סיבתי רציני מספיק (3) בין הפרה לנזק. אחריותה של המדינה החברה נובעת מעיקרון האפקטיביות של החוק. אחריות המדינה החברה כפופה לאותם עקרונות של אחריות החולשים על האיחוד האירופי עצמו. בהקשר חקיקתי, יש להוכיח כי הייתה התעלמות ברורה וחמורה ממגבלות הפעלת שיקול הדעת. עם זאת, שיקול הדעת שניתן לפרלמנט הוא נרחב. 
 

### Bundesgerichtshof

כאשר תיק *Brasserie* חזר לבית המשפט העליון הגרמני לעניינים אזרחיים ( *Bundesgerichtshof* ), זה מצא שההפרות אינן מספיקות כדי להטיל אחריות על גרמניה.

ראה גם
------

* חוק האיחוד האירופי

הערות
-----

  
שגיאות פרמטריות בתבנית:הערות שוליים   
פרמטרים [ 1 ] לא מופיעים בהגדרת התבנית 

1. ↑  BGH, EuZW 1996, 761

הפניות
------

*
קפיצים
קפיץ מפותל וסלילי
**קפיץ** הוא עצם גמיש המשמש לאגירת אנרגיה מכנית באמצעות אנרגיה פוטנציאלית אלסטית. בפיזיקה, ובפרט במכניקה מקובל להשתמש במונח "קפיץ" כדי לציין פוטנציאל "אידיאלי" שמקיים את חוק הוק ביחס לכל העתק שהוא ממצב שיווי המשקל. בפועל, קפיצים אמיתיים מקיימים את חוק הוק רק בקירוב (עבור מתיחות קטנות). לקפיץ שימושים רבים בהנדסה ובפרט בהנדסת מכונות.

סוגי קפיצים
-----------

סוגי הקפיצים הנפוצים ביותר הם:

* קפיצים מפותלים המתנגדים לתנועה פיתולית. ביניהם, קפיץ סלילי לולייני (המיוצר על ידי ליפוף תיל מסביב לגליל) וקפיץ חרוטי, שכן התיל עצמו מתפתל כאשר הקפיץ נדחס או נמתח.
* קפיץ עלים (שכבות) – קבוצה של משטחים צרים וקפיציים האגודים יחד, כך שהקבוצה כולה יכולה להתכופף ולהתיישר בכיוון אחד, תוך שהמשטחים מחליקים מעט אחד על-גבי השני. החלקת המשטחים ממירה חלק מהאנרגיה ההרמונית לכדי חיכוך וכך מבנה "קפיץ העלים" משכך את התנועה ההרמונית של הכיפוף-ישור והתנועה נבלמת. "קפיץ עלים" משמש במתלי מכוניות, מתגים אלקטרוניים וקשתות.
* קפיץ ספירלי – תיל ישר המתנגד לתנועה סיבובית, כמו קפיץ מפותל. משמש בשעונים ובגלוונומטר (מכשיר למדידת זרמים חשמליים).
* קפיץ תומכה – קפיץ (לרוב משטח שטוח) המקובע בצידו האחד בלבד.

סוגים אחרים:

* גז לכוד דחוס.
* גומייה – האנרגיה נאגרת כאשר החומר נמתח.

תאוריה
------

תנועת התארכות ותנועת דחיסות קפיץ בזמן תאוצה
בפיזיקה הקלאסית, ניתן לראות בקפיץ מתקן האוגר אנרגיה פוטנציאלית באמצעות מתיחת הקשרים שבין אטומי החומר האלסטי.

חוק הוק העוסק באלסטיות קובע כי תוספת ההארכה של גוף אלסטי (האורך במצב מתוח פחות האורך במצב רפוי) יחסי באופן ליניארי למתיחות או לכוח המשמש למתיחת הגוף. באופן דומה, תוספת ההצטמצמות (תוספת ההארכה שלילית) יחסי לכוח הדחיסה (מתיחות שלילית).

חוק זה לא מתקיים תמיד, אלא רק כאשר התוספת (בין אם שלילית או חיובית) קטנה יחסית לאורך הכולל של הגוף. תוספות שאורכן גדול מגבול האלסטיות, שוברות את קשרי האטומים או מסדרות אותן מחדש, ויכולות לשבור את הקפיץ או לעוות אותו לצמיתות. לחומרים רבים אין גבול אלסטי מוגדר ולכן לא ניתן להשתמש בחוק הוק בצורה משמעותית בהתייחס לחומרים אלו.

למעשה, במונחים של אנרגיה חוק הוק הוא קירוב הרמוני של האנרגיה הפוטנציאלית של הקפיץ עבור הפרעות קטנות ("קירוב תנודות קטנות"). זהו קירוב בו מפתחים את האנרגיה הפוטנציאלית של הקפיץ סביב מצב שיווי המשקל שלו. כלומר: אם בנקודה {\displaystyle \ x\_{0}} הקפיץ נמצא בשיווי משקל (אנרגיה פוטנציאלית מינימלית), אזי בקירוב חוק הוק, האנרגיה הפוטנציאלית שלו כתלות במרחק מנקודת שיווי המשקל יהיה

{\displaystyle \ U={\frac {1}{2}}k(x-x\_{0})^{2}}
כאשר k נקרא "קבוע הקפיץ" או ה"קשיחות" (stiffness) שלו.

שימושים
-------

קפיצי עלים (מגלגל לגלגל) בטרקטור מ-1956 (הקפיץ העליון מוסתר)
מכשיר לחיזוק שרירי הידיים המבוסס על קפיץ
* מכשיר לחיזוק שרירים (המכונה גם ״פצפצים״ או ״קפצול״)
* שעון
* צעצועים
* בובה מכנית
* תיבת נגינה
* בולם זעזועים

ראו גם
------

* סלינקי
* מודול האלסטיות

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קפיץ** |

* technology/mechanical-spring קפיץ, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007529683305171
* BnF: cb12286723g (data)
* GND: 4016583-8
* LCCN: sh85127022
* NDL: 00560505
* NKC: ph249492

 |
**אדוארד (אדי) האמל** (אנגלית: **Eddy Hamel**;‏ 21 באוקטובר 1902 - 30 באפריל 1943) היה שחקן כדורגל יהודי אמריקאי הולנדי ששיחק בקבוצת הכדורגל אייאקס אמסטרדם וניספה בשואה.

קורות חיים
----------

האמל נולד בניו יורק, והיה בן למהגרים הולנדים בארצות הברית. בשנות נעוריו עבר עם משפחתו לאמסטרדם. האמל הפך לכדורגלן מקצועני והיה השחקן היהודי הראשון שהגיע להרכב הראשון של הקבוצה, שאוהדיה מכנים עצמם "יהודים". האמל שיחק בתפקיד קיצוני ימני, ונחשב לאחד מחביבי אוהדי הקבוצה, והכינוי שלו עצמו היה "The Joden" ("היהודי"). מ-1922 עד 1930 שיחק במדי הקבוצה 125 משחקים ובהם הבקיע 8 שערים.

לאחר פרישתו ממשחק פעיל, שימש במשך שלוש שנים כמנג'ר של קבוצת הכדורגל אלקמריה ויטריקס, ובמקביל המשיך לשחק בקבוצת הוותיקים של איאקס.

לאחר כיבוש הולנד על ידי הנאצים נעצר ונשלח לאושוויץ, שם הופרד מאשתו יוהנה האמל-ויינברג וילדיו התאומים רוברט ופאול בני החמש, ונשלח למחנה העבודה בירקנאו ועבד במשך ארבעה חודשים במחנה. האמל נשלח לתאי הגזים במחנה ונרצח ב-30 באפריל 1943.

לקריאה נוספת
------------

* סיימון קופר, **"איאקס, הולנד והמלחמה - אנטישמיות, יהודים וכדורגל במלחמת העולם השנייה"**, הוצאת כתר מעריב, 2008.

קישורים חיצוניים
----------------

ויקישיתוף מדיה וקבצים בנושא **אדי האמל** בוויקישיתוף

* אדוארד האמל באתר ההנצחה ליהודי הולנד שנרצחו בשואה
* הגב החם של אדי האמל אתר אוהדי איאקס בארצות הברית
* דניאל שחק, ‏היהודי של אייאקס, באתר ערוץ הספורט, 27 באפריל 2014
* ניר קיפניס, ‏בגלל המלחמה ההיא, ניר קיפניס, באתר גלובס, 26 ביולי 2008
* הגב החם של אדי האמל הבלוג של ליאור אלפרוביץ
* דוד דודסון, זוכרים: הקריירות שנקטעו בשואה, חלק א', באתר nrg‏, 18 באפריל 2012
"**Time**" הוא שיר של להקת הרוק האנגלית **פינק פלויד** שיצא לאור באלבומם השמיני *The Dark Side of the Moon* ויצא כסינגל בארצות הברית. המילים של השיר נכתבו על ידי רוג'ר ווטרס, והשירה על ידי דייוויד גילמור וריצ'רד רייט. המילים עוסקות בחלוף הזמן. ווטרס קיבל את הרעיון לשיר כשהבין שהוא כבר לא מתכונן לשום דבר חיים. הוא תיאר את ההבנה הזו כהבנה שמתרחשת בגילאי 28 ו-29 בראיונות שונים. השיר ידוע בפתיחה הארוכה של קטע ההקדמה שלו, עם שעונים מצלצלים. הצלילים הוקלטו בחנות עתיקות, בניסוי שהמהנדס אלן פרסונס עשה בשיטת ההקלטה של צליל קוואדרופוני (הקלטה במספר ערוצי שמע בהקלטה).

הרכב
----

מילותיו של השיר עוסקות בהבנתו של רוג'ר ווטרס ש״החיים לא נועדו להתכונן למה שיבוא בעתיד, אלא לתפוס שליטה על הגורל שלך״.לפי ראיון של פיל טיילור מ-1994, דייוויד גילמור השתמש במעבד האפקטים לקסיקון PCM-70 עבור צלילי ההשהיה המעגליים (אפקט Delay) שנשמעו בשיר, דבר ששכפל את סוג ההד שהיה מקבל מיחידת ההד הקודמת שלו מתוצרת בינסון .

בהופעות
-------

פינק פלויד ביצעה את השיר בהופעה חיה מ-1972 עד 1975, ולאחר עזיבתו של ווטרס, מ-1987 עד 1994. ווטרס החל לבצע את השיר בהופעות הסולו שלו, כשהוא מבצע את השירה בעצמו, החל ב-1999 בסיבובי ההופעות In the Flesh The Dark Side of the Moon Live Us + Them גילמור ביצע את השיר בהופעה חיה בכל אחד מסיבובי הופעות הסולו שלו מאז סיבוב ההופעות *Pulse* של פינק פלויד, כאשר ריצ'רד רייט השתתף בשירה.

ביקורות
-------

בביקורת עכשווית ל-*The Dark Side of the Moon*, לויד גרוסמן מה"רולינג סטון" נתן ל-"Time" ביקורת חיובית, ותיאר את הרצועה כ"רוק משובח בעל גוון קאנטרי עם סולו גיטרה חזק מאת דייוויד גילמור". *בילבורד* והמגזין *Louder Sound* דירגו את השיר במקום התשיעי והחמישי, בהתאמה, ברשימת 50 השירים הגדולים ביותר של פינק פלויד.

משתתפים
-------

* דייוויד גילמור – גיטרות חשמליות, ליד וקולות רקע
* ריצ'רד רייט - עוגב פרפיסה, פסנתר אלקטרוני וורליצר, שירה משותפת
* רוג'ר ווטרס - גיטרה בס
* ניק מייסון - תופים, רוטוטומים

עם:

* דוריס טרוי - קולות רקע
* לסלי דאנקן - קולות רקע
* Liza Strike – קולות רקע
* בארי סנט ג'ון - קולות רקע

הערות שוליים
------------

1. 1 2  "PINK FLOYD'S DARK SIDE OF THE MOON 4". Utopia.knoware.nl. אורכב מ-המקור ב-7 בדצמבר 2012. נבדק ב-10 בספטמבר 2012. `{{cite web}}`:  (עזרה)
2. ↑  Schaffner, Nicholas (2005). "The Amazing Pudding". *Saucerful of Secrets: The Pink Floyd Odyssey* (New ed.). London: Helter Skelter. p. 157. ISBN 1-905139-09-8.
3. ↑  Tolinski, Brad (בספטמבר 1994). "Welcome to the Machines". *Guitar World*. אורכב מ-המקור ב-2012-06-17. נבדק ב-2011-07-29. `{{cite web}}`:  (עזרה)
4. ↑  "The 50 greatest Pink Floyd songs ever". *Louder Sound*. 20 בספטמבר 2022. נבדק ב-25 במאי 2023. `{{cite web}}`:  (עזרה)
5. 1 2  "Wrightish | Watersish.com".
**סעדה צובירי (שרווי)** (שמחת תורה ה'תר"פ, צ'ליימה - י"ג בשבט ה'תשס"ב; 16 באוקטובר 1919 – 26 בינואר 2002) הייתה משוררת עממית וזמרת ישראלית מיהדות תימן.

קורות חיים
----------

נולדה בעיר צ'ליימה ממחוז עמראן שבתימן. אביה, רבי יוסף שרווי, היה רב בעיר ובן לשושלת רבנים. אמה הייתה גם היא נצר לשושלת רבנים, בתו של רבי דוד בן רבי חיים ממשפחת גדיס.

נתייתמה מאביה בהיותה בת שישה חדשים, ואחיה יוסף, הגדול ממנה בשלוש שנים, נחשב לה לאב במקום אביה, כבת ארבע עשרה נישאה, אלא שנישואים אלה הסתיימו באסון משולש, הבעל ושני הבנים שנולדו נפטרו בזה אחר זה.

עלתה לישראל בשנת 1950 במבצע "על כנפי נשרים", עם העלייה הגדולה מתימן. לאחר כמה חודשים נישאה בשנית, ובני הזוג התגוררו בירושלים. שני בנים ובת נולדו לה מנישואים אלה.

כבר בגיל צעיר מאוד הייתה מטה אוזן לשירת גברים ונשים בתימן, ובמרוצת השנים אף ידעה לדקלם עשרות שירים בעל פה. בינה לבין עצמה חרזה עשרות שירים בערבית ובעברית, ולעצמה הייתה מזמזמת אותם. העובדה שלא ידעה קרוא וכתוב העיקה עליה מאוד. אישה יהודיה בתימן הייתה פטורה מלימודים כלשהם, והיא לא יכלה להיות יוצאת דופן,

לאחר עלייתה לישראל למדה קרוא וכתוב, וכבר ידעה לתת ביטוי לרגשותיה בכתב. על דפי מחברת רגילה העלתה על הכתב עשרות שירים. נושאים לא חסרו לה: היא הייתה מאזינה לחדשות ברדיו, וכעבור שעות ספורות היה לה מה לומר בחרוז על הנושא שעמד על סדר היום. הלכה ברחוב ופגשה ילד מוטל ללא השגחה, ולמחרת היו בתי השיר על אודות אותו ילד מונחים לפניה.

בשיר על מלחמת ששת הימים היא כותבת:

> 
> צִיוֹן צָעַקָה לה' לְעֶזְרָה,  
>  הֵקִיפוּ אוֹתִי בְנֵי קְטוּרָה,  
>  וְזָרַח אוֹר לִבְנֵי הַגְּבוּרָה.
> 
> 
> 
> 

על חללי המלחמה היא כותבת:

> 
> שֵׁשֶֶׁת יָמִים עַבַדְְתֶּם וּבַיּוֹם הַשְּׁבִיעִי נַחְתֶּם,  
>  עַד שֶׁיָּבוֹא בֶּן דָּוִד וְהוּא יָעִיר אֶתְכֶם,  
>  מִי זֶה בְּכָל הָעוֹלָם שֶׁעָשָׂה כְּמַעֲשֵׂיכֶם,  
>  שָׁלוֹם עַל מִשְׁכַּבְְכֶם, שָלוֹם.
> 
> 
> 
> 

עיקר שיריה עסקו באהבתה לארץ ישראל ולירושלים, ובכמיהתה לגאולה.

ב-26 בינואר 2002 הלכה לעולמה בגיל 83, ונטמנה בהר המנוחות בירושלים.

לקריאה נוספת
------------

ניסים בנגאמין גמליאלי, **חביון תימן: זכרונות, סיפורים, אגדות : חיים מעולם אחר**.

אמנון שילוח, כתב עת - "תצליל: למחקר המוזיקה ולביבליוגרפיה. חיפה", **עולמה של משוררת עממית תימניה [סעדה צובירי]**, כרך ד', עמ, 149-144.

קישורים חיצוניים
----------------

* יוסף צוריאל, "משוררת" למדה קרוא וכתוב, מעריב, 12 בנובמבר 1976
* אמנון שילוח, פגישה עם משוררת עממית, הקלטה, הספרייה הלאומית.
* שי יעל, קריאת תהלים מפי הגב’ סעדה צוברי, הקלטה, הספרייה הלאומית.

הערות שוליים
------------

1. ↑  **יהודי תימן: היסטוריה, חברה, תרבות**, כרך 3, בת ציון עראקי-קלורמן, עמ' 390
2. ↑  **חביון תימן: זכרונות, סיפורים, אגדות : חיים מעולם אחר**, ניסים בנגאמין גמליאלי, עמ' 185

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"סעדה צובירי"**.
**הלמוט מרקו** (בגרמנית: **Helmut Marko**, נולד ב-27 באפריל 1943) הוא יועץ מקצועי של קבוצות המרוצים של חברת רד בול (רד בול רייסינג ואלפאטאורי) וראש התוכנית לפיתוח נהגים צעירים של רד בול. בעבר היה נהג מרוצים והתחרה בפורמולה 1 ובמרוץ 24 השעות של לה מאן.

קריירת מרוצים
-------------

מרקו נולד בגראץ, אוסטריה. בילדותו למד בכיתה אחת עם יוכן רינדט, שזכה באליפות הפורמולה 1 בעונת 1970. בשנת 1967 הוענק לו תואר דוקטור במשפטיםבמהלך העונות 1971 ו-1972 התחרה במספר מרוצי גרנד פרי, אך לא צבר נקודות. במרוצי סיבולת הוא הגיע להישגים טובים יותר עם ניצחון במרוץ 24 השעות של לה מאן בשנת 1971 כשהוא נוהג בפורשה 917K יחד עם חייס ואן לנה. במהלך המרוץ קבעו השניים מרחק שיא של 5,335.313 ק"מ, הישג שהחזיק מעמד עד לשנת 2010. 

בשנת 1972 קבע את זמן ההקפה המהירה ביותר במרוץ טארגה פלוריו. הוא הצליח לצמצם את הפער מהמוביל ביותר משתי דקות וסיים את המרוץ במקום השני בפער של 17 שניות בלבד אחרי המנצח. שבועות לאחר מכן, במהלך גרנד פרי צרפת, נפגע בעינו מאבן שניתזה על ידי מכוניתו של אמרסון פיטיפלדי. האבן ניקבה את מגן הקסדה וגרמה לאיבוד הראיה בעין שמאל, פציעה שסיימה עבור מרקו את קריירת המרוצים.

לאחר הפרישה
-----------

מרקו הוא הבעלים של 2 מלונות בגראץ. שימש כמנהלם של נהגי המרוצים גרהרד ברגר וקארל וונדלינגר. בשנת 1989 הקים את קבוצת RSM שהתחרתה בפורמולה 3 ובפורמולה 3000. בשנת 1999 מונה לאחראי על תוכנית הפיתוח לנהגים צעירים של רד בול, במקביל שינה את שם קבוצתו לרד בול ג'וניור. מאז שנת 2005 משמש כיועץ לקבוצות המרוצים של רד בול (רד בול רייסינג ואלפאטאורי).

קישורים חיצוניים
----------------

ויקישיתוף מדיה וקבצים בנושא **הלמוט מרקו** בוויקישיתוף

הערות שוליים
------------

1. ↑  Die Diagnosen des Doktors (בגרמנית)
2. ↑  Red Bull's Dr Helmut Marko, the mastermind behind Sebastian Vettel, The Guaridian, 14 November 2010

|  |  |
| --- | --- |
| בקרת זהויות עריכת הנתון בוויקינתונים | 
* GND: 1239862318
* VIAF: 2472163026473289570003
* WorldCat (עם VIAF): 2472163026473289570003

 |
**סמסון באידו** (בגרמנית: **Samson Baidoo**; נולד ב-31 במרץ 2004 בגראץ שבאוסטריה) הוא כדורגלן אוסטרי המשחק בעמדת הבלם בקבוצת רד בול זלצבורג מהבונדסליגה האוסטרית ובנבחרת אוסטריה.

קריירת מועדונים
---------------

באידו גדל במחלקות הנוער של פוסט SV גראץ, גראצר א.ק. ליפרינג ורד בול זלצבורג. בשנת 2021 החל לשחק בקבוצה הבוגרת של ליפרינג, קבוצת הבת של רד בול זלצבורג, במסגרת הליגה האוסטרית השנייה. ב-30 באוגוסט 2022 ערך את הופעת הבכורה שלו בקבוצה הבוגרת של רד בול זלצבורג, בניצחון 3-0 על גורטן במסגרת הסיבוב השני של הגביע האוסטרי לעונת 2022/2023. ב-29 באוקטובר ערך את הופעת הבכורה שלו בבונדסליגה האוסטרית, בניצחון 1-0 על הארטברג במסגרת המחזור ה-14 בליגה. הוא ערך ארבע הופעות ליגה בעונה זו. ב-26 באוגוסט 2023 הבקיע את שער הבכורה שלו במועדון, בניצחון 2-1 על וולפסברג במסגרת המחזור החמישי בליגה לעונת 2023/2024. ב-20 בספטמבר ערך את הופעת הבכורה שלו בליגת האלופות, בניצחון 2-0 על בנפיקה ליסבון במסגרת שלב הבתים לעונת 2023/2024.

קריירה בינלאומית
----------------

ב-13 באוקטובר 2023 ערך באידו את הופעת הבכורה שלו בנבחרת אוסטריה, בהפסד 3-2 לנבחרת בלגיה במסגרת מוקדמות יורו 2024.

תארים
-----

רד בול זלצבורג
* אליפות אוסטריה (1): 2022/2023

קישורים חיצוניים
----------------

ויקישיתוף מדיה וקבצים בנושא **סמסון באידו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
**אלש גרסיה סראנו** (בספרדית: **Aleix García Serrano**; נולד ב-28 ביוני 1997 באולדקונה שבספרד) הוא כדורגלן ספרדי המשחק בעמדת הקשר בקבוצת ז'ירונה מלה ליגה ובנבחרת ספרד.

קריירת מועדונים
---------------

גרסיה גדל במחלקות הנוער של אולדקונה וויאריאל. בשנת 2014 החל לשחק בקבוצות המילואים של ויאריאל. ב-23 במאי 2015 ערך את הופעתו היחידה בקבוצה הראשונה של המועדון, בהפסד 4-0 לאתלטיק בילבאו במסגרת המחזור ה-38 והאחרון בלה ליגה לעונת 2014/2015.

ב-27 באוגוסט 2015 חתם גרסיה במנצ'סטר סיטי מהפרמייר ליג. ב-21 בפברואר 2016 ערך את הופעת הבכורה שלו במועדון, בהפסד 5-1 לצ'לסי במסגרת הסיבוב החמישי בגביע ה-FA לעונת 2015/2016. ב-17 בספטמבר ערך את הופעת הבכורה שלו בליגה, בניצחון 4-0 על בורנמות' במסגרת המחזור החמישי לעונת 2016/2017. בסך הכל ערך ארבע הופעות ליגה במדי המועדון.

ב-1 באוגוסט 2017 הושאל גרסיה לז'ירונה, העולה החדשה ללה ליגה, למשך עונת 2017/2018. ב-17 בספטמבר ערך את הופעת הבכורה שלו במועדון, בהפסד 1-0 לסביליה במסגרת המחזור הרביעי בליגה. ב-19 באפריל 2018 הבקיע את שער הבכורה שלו בליגה, בניצחון 2-1 על דפורטיבו אלאבס במסגרת המחזור ה-33 בליגה. ב-18 ביולי 2018 הוארכה השאלתו לז'ירונה בעונה נוספת. בסך הכל ערך 51 הופעות ליגה במדי המועדון, בהן הבקיע שלושה שערים.

ב-2 בספטמבר 2019 הושאל גרסיה למוסקרון מליגת העל הבלגית למשך עונת 2019/2020. ב-15 בספטמבר ערך את הופעת הבכורה שלו במועדון, בניצחון 2-0 על קורטרייק במסגרת המחזור השביעי בליגה. במשחק זה הבקיע את שער הבכורה שלו במועדון. הוא ערך 23 הופעות ליגה במדי המועדון במהלך תקופת ההשאלה, בהן הבקיע חמישה שערים.

ב-8 באוקטובר 2020 חתם גרסיה לעונה אחת בדינמו בוקרשט מליגת העל הרומנית. ב-18 באוקטובר ערך את הופעת הבכורה שלו במועדון, בהפסד 1-0 למועדון הכדורגל "אוניברסיטת קראיובה" במסגרת המחזור השביעי בליגה לעונת 2020/2021. הוא ערך שבע הופעות ליגה במדי המועדון.

ב-18 בינואר 2021 חתם גרסיה באייבר מלה ליגה. ב-24 בינואר ערך את הופעת הבכורה שלו במועדון, בתיקו 1-1 נגד סלטה ויגו במסגרת המחזור ה-20 בליגה לעונת 2020/2021. בסך הכל ערך 11 הופעות ליגה במדי המועדון.

ב-23 ביולי 2021 חתם גרסיה על חוזה לשנתיים בז'ירונה מהליגה הספרדית השנייה. בתום עונת 2021/2022 העפיל עם המועדון ללה ליגה.

קריירה בינלאומית
----------------

ב-16 בנובמבר 2023 ערך גרסיה את הופעת הבכורה שלו בנבחרת ספרד, בניצחון 3-1 על נבחרת קפריסין במסגרת מוקדמות יורו 2024.

קישורים חיצוניים
----------------

ויקישיתוף מדיה וקבצים בנושא **אלש גרסיה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Aleix Garcia joins Manchester City from Villarreal באתר ESPN, ‏ 27 באוגוסט 2015 (באנגלית)
2. ↑  Aleix García will strengthen the midfield of Girona באתר הרשמי של ז'ירונה, 1 באוגוסט 2017 (בקטלאנית)
3. ↑  Manchester City starlet Aleix García heading to Spain for new loan move באתר City Watch, ‏ 18 ביולי 2018 (באנגלית)
4. ↑  City loans Aleix García... to Mouscron! באתר מארקה, 2 בספטמבר 2019 (בספרדית)
5. ↑  Aleix Garcia Serrano la Dinamo Bucureşti באתר הרשמי של דינמו בוקרשט, 8 באוקטובר 2020 (ברומנית)
6. ↑  Aleix García, nuevo jugador del Eibar באתר מארקה, 18 בינואר 2021 (בספרדית)
7. ↑  Segona etapa d'Aleix Garcia al Girona FC באתר הרשמי של ז'ירונה, 23 ביולי 2021 (בספרדית)
A 1906 illustration of a Gartner cyst on the vaginal wall
**ציסטה נרתיקית** (באנגלית: **vaginal cysts**), ידועה גם בשם "כיסתה נרתיקית", היא ציסטה שפירה נדירה אשר מתפתחת בדופן הנרתיק. היא יכולה להיות מולדת או להופיע בילדות ובבגרות. ברוב המקרים אינה גורמת לתסמינים ומופיעה עם מעט סיבוכים או ללא סיבוכים כלל.

סוגים
-----

* ציסטות מולריות זהו הסוג הנפוץ ביותר של ציסטה נרתיקית. ציסטה זו מתפתחת בדרך כלל על דופן הנרתיק האנטרולטרלית.
* ציסטה קשקשית מהווה כ-23% מכלל הציסטות בנרתיק והיא השנייה בשכיחותה. מקורה של הציסטה ברקמת אפיתל שנותרה מניתוחים או מטראומה אחרת. היא נמצאת לרוב על דופן הנרתיק האחורי התחתון.
* ציסטה אפידרמואידית ממוקמת בקצה התחתון האחורי של הנרתיק. נוצרת מחתיכות קטנות של אפיתל שנלכדו מתחת לפני השטח כתוצאה מתיקון כירורגי לא מושלם לאחר אפיזיוטומיה.
* ציסטה של צינור גרטנר מתפתחת משרידי רקמות קטנות שהגיעו מצינור המזונפרי (אנ').

סימנים וסימפטומים
-----------------

ברוב המקרים הסימפטומים הם מינימליים או נעדרים אך יש נשים שעלולות לחוות לחץ וגינאלי, אי נוחות, נפיחות, יחסי מין כואבים או דימום.

לכל סוג ציסטה סימפטומים ספציפיים המאפיינים אותה, כך למשל ציסטה של צינור גרטנר גורמת לתסמינים הבאים: זיהום, בעיות בתפקוד שלפוחית השתן, כאבי בטן, הפרשות מהנרתיק ובריחת שתן.

אבחנות
------

האבחון מתבצע באמצעות שימוש באולטרסאונד, סריקת CT ו-MRI. בסריקות אלה הציסטות נראות כמו מבנים אחרים הבולטים מהנרתיק כדוגמת רקטוצלה וציסטוצלה, לכן יש צורך בהערכה היסטולוגית היכולה לאשש את האבחנה כי המבנה הוא אכן ציסטה נרתיקית. בנוסף ניתן לאבחן את הסוג הספציפי של הציסטה.

ציסטות בנרתיק מתגלות לעיתים קרובות במהלך בדיקת אגן שגרתית או במהלך בדיקה דו-ממדית.

טיפול
-----

קיימים מספר טיפולים אפשריים בציסטה נרתיקית בהתאם לסוגה, ומיקומה בנרתיק:

* ניתן להסיר ציסטות על ידי ניתוח פולשני וניקוזה. הסיבוכים בניתוחים אלה מעטים ולרוב תלויים במיקום הציסטה בנרתיק. כאשר הציסטה מוסרת בניתוח הסיכוי שהיא תחזור נמוך.
* במקרים בהם הוחלט לא להסיר את הציסטה אצל הרופא המטפל, מתקיימות ביקורות חוזרות באופן סדיר על מנת לוודא שאין שינויים בציסטה כלומר שאינה גדלה, קטנה, משנה את צבעה וכו'.
* במקרים מסוימים ציסטות מטופלות על ידי מתן אנטיביוטיקה.

ראו גם
------

* ציסטה שחלתית
* גידולים טרום-סרטניים בצוואר הרחם

קישורים חיצוניים
----------------

ויקישיתוף מדיה וקבצים בנושא **ציסטה נרתיקית** בוויקישיתוף
* דלקות והפרשות בנרתיק, באתר קופת חולים מאוחדת

הערות שוליים
------------

1. ↑  חתך חיץ, באתר מכבי שירותי בריאות, ‏2012

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.